b'\n_START_ARTICLE_\n\xc5\xa0ibam\n_START_SECTION_\nZgodovina\n_START_PARAGRAPH_\nPrvi znani zapis o mestu je iz 3. stoletja  Bil je glavno mesto kraljestva Hadramawt.\n_START_SECTION_\nGeografija\n_START_PARAGRAPH_\nMesto se nahaja v osrednje-zahodnem obmo\xc4\x8dju pokrajine Hadhramaut v pu\xc5\xa1\xc4\x8davi Ramlat al-Sab`atayn. Z glavno cesto je povezan s Sano in drugimi mesti zahodnega Jemna in skrajno vzhodnimi ozemlji. Najbli\xc5\xbeji mesti sta Seiyun, kjer je letali\xc5\xa1\xc4\x8de in Tarim. Na zahod vodi \xc5\xa1e ena cesta do vasi Alajlanya. \xc5\xa0ibam pa je povezan tudi z Al Mukallo, ki se nahaja ob Indijskem oceanu.\n_START_SECTION_\nPregled\n_START_PARAGRAPH_\nShibam, ki je sedaj na UNESCOvem seznamu svetovne dedi\xc5\xa1\xc4\x8dine, dolguje svojo slavo svoji posebni arhitekturi. Hi\xc5\xa1e v \xc5\xa0ibamu so vse izdelani iz blatnih opek in okoli 500 od njih so neboti\xc4\x8dniki, ki se dvigajo od 5 do 11 nadstropij visoko, pri \xc4\x8demer ima vsako nadstropje eno do dve sobi.   Ta arhitekturni slog je bil uporabljen, da bi za\xc5\xa1\xc4\x8ditili prebivalce pred napadi Beduinov. Medtem ko \xc5\xa0ibam obstaja \xc5\xbee ocenjenih 1.700 let, ve\xc4\x8dina mestnih hi\xc5\xa1 izvira iz 16. stoletja. Veliko so jih obnovili ve\xc4\x8dkrat v zadnjih nekaj stoletjih._NEWLINE_\xc5\xa0ibam pogosto imenujemo "najstarej\xc5\xa1i mesto neboti\xc4\x8dnikov na svetu" ali "pu\xc5\xa1\xc4\x8davski Manhattan " in je eno najstarej\xc5\xa1ih in najbolj\xc5\xa1ih primerov urbanizma, ki temelji na na\xc4\x8delu vertikalne gradnje. Mesto ima nekaj najvi\xc5\xa1jih stavb iz blatnih opek na svetu, nekatere od njih so visoke ve\xc4\x8d kot 30 metrov.  Da bi za\xc5\xa1\xc4\x8ditili stavbe pred de\xc5\xbejem in erozijo, morajo zidove rutinsko vzdr\xc5\xbeevati z uporabo sve\xc5\xbeih plasti blata._NEWLINE_V bli\xc5\xbenjem mestu Tarim stoji najvi\xc5\xa1ja zgradba v dolini Vadi Hadhramaut, to je minaret iz blatnih opek v mo\xc5\xa1eji Al-Mihdhar Visok je pribli\xc5\xbeno 53 metrov. To je najvi\xc5\xa1ji minaret na jugu Arabskega polotoka.\n_START_SECTION_\nOgro\xc5\xbeenost\n_START_PARAGRAPH_\nMesto je bilo zaradi poplav mo\xc4\x8dno prizadeto v letu 2008. Temelji veliko stavb v mestu so bili ogro\xc5\xbeeni zaradi poplavnih voda, kar bi s\xc4\x8dasoma privedlo do njihovega propada._NEWLINE_Mesto je bil tudi tar\xc4\x8da napada Al Kaide leta 2009.'